LEMPEÄ KELTAJUURIKEITTO - Beach house kitchen
05/03/2017 6 Kommenttia
Keltajuuri tuli keittiööni juuressipsien muodossa ja nyt tästä juureksesta valmistui lempeän kermainen keitto, joka sopisi iloisen väriseksi alkuruoaksi keväiselle aterialle. Keltajuuri vaatii pitkän kypsennysajan, ensi paahdoin kokonaisina tunnin uunissa ja sitten keitossa kypsentyen puolisen tuntia. Makuhelmenä keitossa on nokare homejuustoa, vuohenjuustokin voisi toimia mainiosti.
Keltaisesta keitosta hiipikin mieleeni jo kevät ja pääsiäinen, jota juhlitaan huhtikuun puolessa välissä. Uusimmasta HerkkuLeivonta- lehdestä muuten löytyy sinne suunnittelemani gluteeniton manteli-aprikoosipiiras, lehti kannattaa napata mukaan lehtipisteestä.
Beachhousekitchen Keltajuuri tuli keittiööni juuressipsien muodossa ja nyt tästä juureksesta valmistui lempeän kermainen keitto, joka sopisi iloisen väriseksi alkuruoaksi keväiselle aterialle. Keltajuuri vaatii pitkän kypsennysajan, ensi… Salaatit ja keitot LEMPEÄ KELTAJUURIKEITTO European Tulosta resepti
Paahda hyvin pestyjä keltajuuria 200-asteisessa uunissa, pirskottele öljyä ja ripaus suolaa päälle ennen uuniin laittoa.
Pilko sipulit ja kuullota hetki öljyssä, kuori paahtuneet keltajuuret ja pilko pienemmiksi.
Laita kasvisliemi kiehumaan, lisää lohkotut keltajuuret, sipuli, kuorittu mandariini ja mausteet.
Anna poreilla puolisen tuntia.
Lisää kerma ja aja sauvasekoittimella tasaiseksi.
Tarkista maku, lisää tarvittaessa suolaa ja pippuria.
Tarjoile sinihomejuustonokareen ja kurpitsansiementen kanssa.
kasviskeittoKasvien voimallakeltajuuri
Tiia K 07/03/2017 - 10:04
Onpa lämpöinen ja kutsuva keitto eli keltajuuri taipuu moneen. Ihanat kuvat!
Beachhousekitchen 09/03/2017 - 17:24
Kiitos, tämä oli kyllä oikein hyvä setti ja täyttäväkin : )
tyynenkaa 05/03/2017 - 22:15
Keltajuuri onkin vielä kokeilematta. Ilmeisesti hyvinkin punajuuren kaltainen, mutta keltainen. Mielenkiintoinen!
Beachhousekitchen 06/03/2017 - 16:26
On mielenkiintoinen, kuin punajuuri, mutta pehmeämmän makuinen!
Outi 05/03/2017 - 12:00
Onpa kauniin ja herkullisen näköinen keitto!
Ihanaa sunnuntaita Heli!
Beachhousekitchen 06/03/2017 - 16:36
Kiitos <3 Keitot maistuvat erinomaisilta näissä pikkupakkasissa!